recursal/SuperWikiNEXT-32B huggingface dataset:
| **Маргаретен**Margareten |
| --- |
|  |  |
| **Податоци** |
| **Површина**: | 2,03 км2 |
| **Население**: | 52 548 *(2001)* |
| **Густина**: | 25 885 ж/км² |
| **Градоначалник**: | Курт Вимер (АСДП) |
| **Мрежно место**: | www.wien.gv.at/margareten |

**Маргаретен** (на германски: *Margareten*) e петтиот округ на главниот град на Австрија, Виена. Округот се наоѓа во внатрешната страна на виенскиот појас. Од 1861 година, округот е одвоен од Виден, прогласен и уреден како самостоен округ. Претставува густо населено подрачје со многу малку зелени површини. Маргарет е разгледуван како работен округ и располага со многубројни објекти кои му припаѓаат на градот. Процентот на население со странско државјанство, според податоците од 2001 година во Маргарет изнесува 23,2%, што за 6% поголемо од просекот во цела Виена. Притоа, 7% од населението имало српско и црногорско државјанство, додека 4,4% биле турски државјани. Следуваат Бошњаците со 2,3%, како и Хрватите и Германците со процент од 1 до 1,5. Вкупно, 32% од населението на округот е родено во друга земја. Само 64,4% од населението го има германскиот јазик за мајчин, потоа 13% зборуваат српско-хрватски, 7,6% турски, 1,1% унгарски.

Наводи
------

1. ↑  Volkszählung 2001

Поврзано
--------

* Виена
* Окрузи на Виена

|  |  |  |  |  |
| --- | --- | --- | --- | --- |
| 

| * п
* р
* у
Окрузи на Виена |
| --- |
|  |
| I. Инере Штат **·**  II. Леополдштат **·**  III. Ландштрасе **·**  IV. Виден **·**  V. Маргаретен **·**  VI. Маријахилф **·**VII. Нојбау **·** VIII.Јозефштат **·** IX.Алсергрунд **·**  X. Фаворитен **·**  XI. Зимеринг **·**  XII. Мајдлинг **·**  XIII. Хитцинг **·**  XIV. Пенцинг **·**  XV. Рудолфсхајм-Финфхаус **·**  XVI. Отакринг **·**  XVII. Хернаљс **·**  XVIII. Веринг **·** XIX. Деблинг  **·**  XX. Бригитенау **·**  XXI.  Флоридсдорф  **·**  XXII. Донауштат **·**  XXIII. Лисинг |  |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 131744831
* GND: 4079293-6

 |

 |
**Нафплио** (грчки: *Ναύπλιο*) е крајбрежен град сместен на Пелопонез во Грција, седиште на округот Арголида и важна туристичка дестинација. Основан во антиката, градот станал важно пристаниште во Средниот век за време на Франкократијата, управуван од фамилијата де ла Рош после Четвртиот крстоносен поход, по што потпаднал под власта на Венецијанската Република и на крај под Османлиската империја. Градот бил главен град на Првата Хеленска република и Кралството Грција, од 1827 до 1834.

Историја
--------

*Влегувањето на крал Отон во Нафплио* од Петар фон Хес
За време на Грчката војна за независност, Нафплио бил големо османлиско упориште и бил под опсада повеќе од една година. Градот конечно се предал поради глад. По заземањето, поради неговото силно утврдување, станал седиште на привремената грчка влада.

Грофот Јоанис Каподистријас, кој бил првиот гувернер на државата, прв пат стапнал на грчкото копно во Нафплио на 7 јануари 1828 и го прогласил за седиште на државата во 1829. Тој бил убиен на 9 октомври 1831 од членови на фамилијата Мавромихалис, на пат кон црквата Свети Спиридон во Нафплио. По неговото убиство, следел период на анархија, сѐ до доаѓањето на крал Ото и воспоставување на Кралство Грција. Нафплио останал негова престолнина до 1834, кога крал Ото је преместил во Атина.

Наводи
------

1. ↑  „Попис на населението од 2011 г. Трајно население". Државен завод за статистика на Грција.
**Маркамските јазици** сочинуваат јазична група која е дел од хуонските јазици од семејството на австронезиски јазици.

Класификација
-------------

Оваа група е составена од следниве јазици:

**маркамски** (15 јазика)
долни (7)
бусуански (5)
арибватски јазик
арибвауншки јазик
дуветски јазик
мусомски јазик
нафиски јазик
лабуански (1)
лабуански јазик
вампарски (1)
вампарски јазик
горни (5)
планински (4)
маркамски мариски јазик - јазикот се вика само мариски, но за да се разликува од угрофинскиот мариски јазик се користи додавката маркамски.
сарасирски јазик
сукурумски јазик
вампурски јазик
аѕерски јазик
ватутски (3)
средноватутски јазик
северноватутски јазик
јужноватутски јазик

Наводи
------

1. ↑  Ethnologue за маркамските јазици

Поврзано
--------

* Портал: Јазик

* Океански јазици
* Западноокеански јазици

Надворешни врски
----------------

* Ethnologue за маркамските јазици


|  |  |
| --- | --- |
| Stub icon | *Оваа статија поврзана со австронезиските јазици е никулец. Можете да помогнете со тоа што ќе ја проширите.** п
* р
* у
 |
**Мардариј I** (ХVII в.) – цетински епископ на Охридската Архиепископија (1637–1647) од македонско потекло. Често се соочувал со пакост од Османлиските власти, а бил и затворан. За време на целото негово архипастирување бил во преговори со Папата за унија со Рим. Во писмата од таа кореспонденција, Мардариј се потпишува како "епископ македонски од татковината на големиот цар Александар Македонски".

Уживал углед меѓу верниците, особено меѓу свештенството и монаштвото.

Надворешни врски
----------------

Ватикан пред четири века одвојувал стипендии посебно за Македонци[*мртва врска*]

Наводи
------

1. ↑  Енциклопедија Македоника, Скопје, 2009, стр. 915
2. ↑  За Ватикан Македонците биле Македонци и во 17 век
**Научна хартија** е компанија од Белград која се занимава со издавање и продажба на универзитетски книги и учебници за основно училиште. Седиштето на компанијата се наоѓа во центарот на Белград, на улица „Грачаничка". Таа е создадена во 1998 година со поделбата на поранешната компанија „Научна книга" од СФРЈ. Книжарницата, исто така, вклучува и фантастика, училишни материјали и канцелариски материјали. Покрај издавачката дејност, оваа компанија продава и учебници за средно и основно училиште.

Надворешни врски
----------------

* Матична страница

|  |  |
| --- | --- |
| Stub icon | *Оваа статија за претпријатија е никулец. Можете да помогнете со тоа што ќе ја проширите.** п
* р
* у
 |
Марк Шпиц во 2008
**Марк Ендрју Шпиц** (роден на 10 февруари 1950, во Модест, Калифорнија, САД) е поранешен американски пливач и освојувач на 7 златни медали на Летните олимписки игри одржани во Минхен во 1972 година. Исто така, тој е еден од четворицата спортисти со 9 златни медали од Олимписките игри (заедно со Паво Нурми, Лариса Латинина и Карл Луис), а само зад Мајкл Фелпс со 14 освоени златни медали. Марк, исто така, е и поставувач на 23 светски рекорди во спринтерските дисциплини во слободен стил и делфин. Тој никогаш не бил светски првак, а кариерата ја завршил во 1973 година.

Својот голем талент овој натпреварувач го покажал уште на игрите 1968 во Град Мексико каде со само 18 години освоил 2 златни медали. На игрите, тој бил предводен од силниот американски пливачки тим и од нивниот најдобар пливач кој бил стимул и за другите Дон Сколандер кој на игрите 1964 во Токио освоил 4 златни медали. На овие игри Шпиц најавувакл освојување на 5 златни медали, но освоил само 2 и тоа во штафетите 4x100m слободно и 4х200m слободно. Освоил и сребро на 100m делфин и бронза на 100m слободно, додека во финалната трка на 200m делфин целосно потфрлил освојувајќи го само разочарувачкото осмо место.

На игрите 4 години подоцна, 1972 во Минхен, за Марк се отворила нова страница во кариерата. Впрочем, Марк Шпиц на овие игри освоил 7 златни медали во колку и дисциплини настапил (100m делфин, 100m слободен стил, 200m делфин, 200m слободен стил, штафета 4х100m слободен стил, штафета 4х200m слободен стил и штафета 4х100m мешано). Од овие дисциплини, последен златен медал Шпиц освоил како дел од штафетата на САД на 4х200m мешано на 4 септември. Веднаш по овој подвиг, тој бил принуден да го напушти Олимпиското село, бидејќи е Евреин (татко му е Евреин, а мајка му Порториканка).

20 години по својот најголем успех, Марк Шпиц имал смешен обид да се квалификува за Летните олимписки игри - 1992 одржани во Барселона, но се разбира не успеал.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 223113457
* LCCN: n80128758
* ISNI: 0000 0003 6149 9215
* GND: 173981925
* SUDOC: 139424431
* BNF: cb14043416r (податоци)
* NDL: 00457346
* NKC: xx0189396

 |

 |
**Маргинален трошок** е трошокот што се прави при зголемување на производството за една дополнителна единица. Поинаку кажано, маргиналниот трошок е дополнителниот трошок при зголемување на производството за еден производ. Маргиналниот трошок (MC) се пресметува како:
  

MC = ΔC / ΔQ
  

каде: ΔC е порастот на вкупните трошоци, а ΔQ е порастот на вкупното производство.

*Табела 1: Пресметка на маргиналните трошоци*

| Производство | Вкупни трошоци | Маргинален трошок |
| --- | --- | --- |
| 1 | 10 | - |
| 2 | 17 | 7 |
| 3 | 27 | 10 |
| 4 | 38 | 11 |
| 5 | 50 | 12 |

Во конкурентски пазар, порастот на вкупните трошоци е еднаков на порастот на варијабилните производни фактори помножен со нивната цена. Оттука, маргиналниот производ може да се пресмета и така што цената на варијабилниот производен фактор ќе се подели со маргиналниот производ на варијабилниот производен фактор. Според тоа, при дадена цена на производниот фактор, маргиналниот трошок е инверзна вредност на маргиналниот производ на факторот. Оттука, во услови на конкуренција, законот за опаѓачки маргинални приноси е еквивалентен на законот за опаѓачки маргинални трошоци. Меѓутоа, кога сите поединечни фирми ќе го зголемат производството,тогаш доаѓа до пораст на вкупното производство во рамките на индустријата. Тоа ќе предизвика промена на продажните цени на производот, како и на цените на производните фактори. Поради тоа, маргиналните трошоци на ниво на индустријата (набљудувана во целина) ќе се разликуваат од маргиналните трошоци на ниво на поединечната фирма. Оттука, за разлика од маргиналните трошоци на фирмата, кои секогаш имаат позитивен наклон (растат при поголем обем на производството), маргиналните трошоци на индустријата може да растат или опаѓаат.

Стандардната анализа на маргиналните трошоци подразбира дека фирмата постои и произведува неограничено долго време. Армен Алкијан (Armen Alchian) ги анализирал трошоците во случајот кога производството се врши во определен ограничен временски период (на пример, десет години). Тогаш: прво, маргиналните трошоци опаѓаат, ако се зголемува вкупниот обем на производството при константен обем на производство во единица временски интервал (на пример, година); второ, маргиналните трошоци растат, ако се зголемува производството во единица временски интервал при константен обем на вкупното производство. Оттука, ако вкупниот обем на производство остане константен, порастот на производството во единица временски интервал всушност значи скратување на бројот на временските интервали во кои се остварува вкупното производство, т.е. поевтино е да се произведе одреден обем на производство (да речеме, 100 000 книги) во пократко време (помал број временски интервали).

Наводи
------

1. ↑  George J. Stigler, The Theory of Price, third edition. New York: The Macmillan Company, 1966, стр. 136.
2. ↑  George J. Stigler, *The Theory of Price*, third edition. New York: The Macmillan Company, 1966, стр. 136.
3. ↑  George J. Stigler, *The Theory of Price*, third edition. New York: The Macmillan Company, 1966, стр. 166-167.
4. ↑  George J. Stigler, *The Theory of Price*, third edition. New York: The Macmillan Company, 1966, стр. 172-173.
*Оваа статија е за античкиот град. За поделбата по религиозна основа во Отоманското Царство, видете Милет (Отоманско Царство).*
Долната половина на седиштата и остатоците на сцената во театарот во Милет, прикажано на сликата од 6 август, 2005.
**Милет** (старогрчки: *Μίλητος*) бил антички град на западниот брег на Анадолија (во сегашната покраина Ајдин во Турција), во близина на утоката на реката Меандер. Местото било населено од Бронзеното доба.

Легенда
-------

Хомер наведува дека во времето на Тројанската војна, градот им припаѓал на Карите (Илијада, книга II). Други грчки митови велат дека градот бил основан според херојот Милет, кој го напуштил Крит поради кралот Минос. Овие митови кажуваат понатаму и дека херојот Милет го основал градот по убивањето на џинот наречен Астериус, син на Анакс; и дека регионот познат како Милет бил оригинално познат како „Анакторија". Според една друга легенда, меѓу девојките од Милет завладеала епидемија на самоубиства. Оттука, за да се пречи оваа појава, било наредено младите самоубијки да се закопуваат голи заедно со ортомата околу вратот. Така, девојките од Милет се вразумиле, зашто се срамеле од таквиот начин за закопување.

Милетска школа
--------------

Главна статија: Милетска школа
Милетската школа била отворена од страна на милетските филозофи при крајот на VII век п.н.е. Овие филозофи (уште наречени и први грчки филозофи) ќе дадат поинакво објаснување за Светот, односно материјалистичко сфаќање за постоењето на Светот. Основач на оваа школа е Талес, филозоф кој за архе ја гледа водата. Она бесконечното и неуништливото, она трајното и непроменливото, она што е прапричина за постоењето на Светот - тоа е водата. Од неа сè доаѓа во неа, сè завршува. Меѓутоа со појавата на нови филозофи се среќаваме и со нови теории. Тука бил Анаксимандер кој тврдел дека архето е всусношт апејрон, односно сè се засновува на спротивности топло-ладно, суво-влажно, а од таму и потекнуваат четирите праелементи во кои тој го гледа квалитативно-бесконечнотото, квантитативно-неопределеното. Наспроти него се среќаваме со уште еден филозоф, уште еден талесов ученик со своја теорија, според кого архето е воздухот, а од него со мешање настануваат останатите елементи. Еден од најпознатите милетски филозофи е Питагора веќе доста познат по теорема која го добила неговото име. Тој доаѓа со свое сфаќање за основата на Светот. Според него архето е бројот. Зад секој предмет или суштество постои број кој е всушност вечен, неминлив, траен, неуништлив и е основа на сè што постои. Од овој филозоф кој изјавува дека не е мудрец туку дека само ја љуби мудроста и настанува името филозофија (љубов кон мудроста).

Надворешни врски
----------------

|  |  |
| --- | --- |
| Ризница | „Милет" на Ризницата ? |

* Антички монети од Милет
* Архива со слики Ливиус: Милет Архивирано на 4 јуни 2006 г.

Координати: 37°31′N, 27°17′E


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 238987137
* GND: 4039299-5
* NKC: ge1153009

 |

 |



1. ↑  „Beleške", во: Erazmo Roterdamski, *Pohvala ludosti*. Beograd: Rad, 2016, стр. 123.
**Нафтовод** — вид цевковод кој служи за транспорт и пренос на нафта од едно на друго место, т.е. од местото на производство до потрошувачот (рафинерија). Денес, мрежата на нафтоводи е многу добро развиена, особено во местата од каде што се извлекува - Русија, Магреб, Блискиот Исток, Канада, САД и други.

Најдолгиот нафтовод во Европа и светот е Дружба, кој се протега од Татарстан во Русија до Германија во должина од повеќе од 4.000 км.

Поврзано
--------

* Нафта
* Гасовод
* Цевковод

Наводи
------

1. ↑  „нафтовод" — Дигитален речник на македонскиот јазик

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* NKC: ph229506

 |

 |
**Лустрација** е политика која го ограничува учеството на поранешните комунисти и посебно шпиони од комунистичката тајна полиција, во извршувањето на јавните функции.

Етимологија
-----------

Поимот лустрација потекнува од церемониите кои се вршеле во Стариот Рим за време на свеченостите на Амбурбиите (или Амбарвалиите), како и во други прилики, кога имало потреба да се смири гневот на боговите. Тогаш, гревовите се пренесувале на животните и нив ги воделе неоколу со цел да се исчистат од гревовите. Оттука, поимот „лустрација" означувал „прочистување" од гревовите.

Лустрацијата во Македонија
--------------------------

Во 2012 година бил донесен потполно нов закон за лустрација, како замена на законот од 2008 година. Законот од 2012 година, чиј официјален назив бил Закон за определување дополнителен услов за вршење јавна функција, донел повеќе новини во споредба со претходниот закон, како: јавно објавување на лустрираните лица; продолжување на опфатот на лустрацијата до 2006 година; можност како извори на информации за лустрирање да бидат не само државните органи, туку и физички и правни лица итн. Исто така, со оовј закон се проширила дефиницијата за соработка со тајната полиција. За разлика од законот од 2008 година, во кој соработката се дефинирала како „тајна, свесна, континуирана и организирана соработка и активност, заснована со писмен документ со органите на државната безбедност", во законот од 2012 година Комисијата за верификација на фактите (како орган надлежен за спроведување на лустрацијата) добила овластување да лустрира и лице евидентирано во досиејата на органите за државна безбедност како „таен соработник, оперативна врска или таен информатор при оперативно прибирање, известување и податоци што биле предмет на обработка, чување и користење од органите на државната безбедност."

Во 2015 година, во согласност со Извештајот на Прибе, како дел од решевањето на политичката криза во Македонија, процесот на лустрација бил запрен, а Комисијата за верификација на фактите продолжила да работи до завршувањето на судските процеси иницирани на дел од лустрираните лица. До тој момент, во Македонија биле лустрирани 300 лица, иако Комисијата за верификација на фактите проверила 30.000 лица. Меѓу лустрираните лица биле и поранешни министри за внатрешни работи и други високи полициски функционери, како: Љубомир Фрчкоски, Добри Величковски, Јован Трпеновски, Стеван Павлески, потоа судијата во Уставниот суд Трендафил Ивановски итн. Притоа, 20 лустрирани лица повеле судска постапка и добиле позитивна пресуда од Управниот суд, која потоа лустраторите ја обжалиле до Вишиот управен суд. Петмина лустрирани лица правдата ја побарале пред Судот за човековите права во Стразбур.

Наводи
------

1. ↑  А. V. „Objašnjenja", во: Apulej, *Zlatni magarac*, Dereta, Beograd, 2011, стр. 223.
2. ↑  Влатко Стојановски, „Политичките противници станаа кодоши, а соработниците на тајните служби - патриоти!", *Фокус*, број 1098, 21 октомври 2016, стр. 19-13.

  


|  |  |
| --- | --- |
| Stub icon | *Оваа статија политика е никулец. Можете да помогнете со тоа што ќе ја проширите.** п
* р
* у
 |
**Ориана Габриела Сабатини**, позната и само како **Ориана** (Буенос Аирес, 19 април 1996), е актерка, пејачка и модел во Аргентина. Најпозната е по улогата на Азул во теленовелата Aliados.

Животопис
---------

Родена е во 1996 година, како ќерка на Освалдо Сабатини, аргентински глумец и претприемач, и Катерин Фулоп, глумица од Венецуела; има сестра по име Тицијана. Таа, исто така, е внука на познатата поранешна тенисерка Габриела Сабатини.

Од 2014 до 2017 година била во врска со Хулијан Серано, нејзин колега од серијата Aliados. Од летото 2018, Ориана е во врска со фудбалерот на Јувентус, Пауло Дибала, со кој живеат во Торино, Италија.

Кариера
-------

Својата уметничка кариера ја започнала од рана возраст, одејќи на часови по пеење, пијано и театар. Студирала две години на институтот Хулио Чавес и една година во Њујоршката филмска академија. За првпат на телевизија се појавила во 2011 година во уругвајската теленовела *Porque te quiero así*, во улогата на *Росио*.

### 2013:  *Aliados*

Во 2013 година, Сабатини станува главен женски лик во серијата  *Aliados* , со продуцентот Крис Морена и Telefe емитувана низ Латинска Америка на Фокс, каде што ги играла ликовите на Луз Азул и Медина. Исто така е добитник на наградата "Најдобар дебитант" на Детскиот Избор на Аргентина во 2013 година.

Филмографија
------------

### Филмови

* *Pérdida* (2018)
* *Qué te juegas?* (2019)

### Телевизија

* *Porque te quiero así* (2011)
* *Aliados* (2013)
* *Secreto bien guardado* (2018)
* *Kally's Mashup* (2018)
* *God's Equation* (2020)

Дискографија
------------

### Синглови

* 2014 – *Love is Louder* (со Хулијан Серано)
* 2017 – *Love Me Down Easy*
* 2017 – *Stay Or Run*
* 2018 – *What U Gonna Do*
* 2018 – *False Start*
* 2019 – *El Último Tango*

Надворешни врски
----------------

* Ориана Сабатини на IMDB
* Ориана Сабатини на Twitter
* Ориана Сабатини на Instagram
**Михајло Зориќ** (роден на 12 мај 1944

 година во Јосифово, Валандовско - починал на 6 август 1996

 година во Скопје) — македонски ветеринар, доктор на науките од областа на ветерината. Дипломирал на Ветеринарниот факултет во Сараево (1970), а докторирал на Универзитетот во Загреб од областа на економиката во сточарството (1983). Работел како ветеринарен техничар во ЗИК „*Изворски*" во Богданци и ЗИК „*Анска Река*" во Валандово (1962 –1965 и 1982–1983). Бил директор на Ветеринарната станица во Валандово (1970–1978), претседател на Извршниот совет на Собранието на Валандово (1978–1982), генерален директор на ЗИК „Анска Река" во Валандово (1983–1991), координатор за извоз-увоз во АД „*Ветерина*" во Скопје и директор на Ветеринарната управа на Македонија (28. Ⅶ 1995) до крајот на животот. .

Наводи
------

1. ↑  Ристовски, Блаже, уред. (2009). „*Зориќ*". *Македонска енциклопедија*. , книга I (А-Љ). Скопје: МАНУ. стр. 579. Text "series
" ignored (help)
**Милиметар на живиниот столб** (**mmHg**, **ммжс**) е единица за притисок со сооднос од 760 на 1 стандардна атмосфера, приближно еднаква на еден милиметар на жива во столбот на барометар.

Единицата е наречена и „**тор**" (**Torr**) во чест на италијанскиот физичар Еванџелиста Торичели (1608-1647) кој ја открил законитоста на притисокот во тенок сад и го изумил барометарот (1644).

Милиметар на живиниот столб

Разлика во метрологијата
------------------------

Имињата милиметар на живиниот столб и тор се сметаат за синонимни во сите полиња освен во метрологијата, која прави разлика помеѓу нивните вредности. Оваа разлика е помала од една седуммилионтина (0,000015%), што е многу мал износ, па затоа се смета за занемралива во сите полиња вон метрологијата.

Еден милиметар жива по дефиниција изнесува 133,322387415 Pa (13,5951 г/см3 × 9,80665 м/с2 × 1 мм ), земајќи ги предвид густината на живата и забрзувањето на Земјината тежа.

Торот се дефинира како 1⁄760 од една атмосфера, додека пак атмосферата се дефинира како 101,325 kPa. Затоа, 1 тор е еднаков на 1⁄101325 Pa. Децималниот облик на дропката (133,322368421...) е бесконечно долг (во периода).

Разликата помеѓу милиметарот на живиниот столб и торот е дадена со следниов однос:

* 1 Torr = 0,999999*857**533**699*... mmHg
* 1 mmHg = 1,000000*142**466**321*... Torr

Споредба
--------

Единици за притисок| * п
* р
* у
 | паскал | бар | техничка атмосфера | стандарднаатмосфера | Милиметар наживиниот столб (тор) | фунта наквадратен инч |
| --- | --- | --- | --- | --- | --- | --- |
| Pa | bar | at | atm | torr | psi |
| 1 Pa | ≡ 1 N/m2 | 10−5 | 1,0197×10−5 | 9,8692×10−6 | 7,5006×10−3 | 145,04×10−6 |
| 1 bar | 105 | ≡ 106 dyn/cm2 | 1,0197 | 0,98692 | 750,06 | 14,5037744 |
| 1 at | 0,980665 ×105 | 0,980665 | ≡ 1 kp/cm2 | 0,96784 | 735,56 | 14,223 |
| 1 atm | 1,01325 ×105 | 1,01325 | 1,0332 | ≡ *p0* | 760 | 14,696 |
| 1 torr | 133,322 | 1,3332×10−3 | 1,3595×10−3 | 1,3158×10−3 | = 1 mmHg | 19,337×10−3 |
| 1 psi | 6,895×103 | 68,948×10−3 | 70,307×10−3 | 68,046×10−3 | 51,715 | ≡ 1 lb*F*/in2 |

Поврзано
--------

* Притисок
* Атмосфера (единица)
* Милиметар на водниот столб
* Паскал (единица)

Наводи
------

1. ↑  Во почетокот на 1640-тите, разни научници направи со вода слични на барометарот (погл. Историја на барометарот (англиски)).

Надворешни врски
----------------

* Единици за притисок Архивирано на 29 септември 2007 г. - NPL (англиски)
Права, австралиска и Y лупилка
Користење на лупилка
**Лупилка** – кујнски прибор кој се состои од метално сечило прицврстено на рачка која се користи за отстранување на надворешната кожа или кора на некои видови зеленчук како компири, моркови, модри патлиџани, тиквички и др. и разно овошје како јаболка, круши и др. Ножот за лупење исто така може да се користи за лупење на зеленчук и овошје. Лупилката се разликува од ножот со тоа што сечилото има процеп кој е наострен во внатрешната страна, додека другата страна на сечилото спречува острицата предлабоко да се зарие во зеленчукот или овошјето.

Преглед
-------

Денес постојат бројни дизајни на лупилки. Најголемиот број лупилки се или прави или во Y облик, додека посебни дизајни варираат во зависност од регионот и личните претпочитувања.

### Прави лупилки

Правите лупилки се слични на ножот, со тоа што наместо обично сечило имаат сечило со процеп. Сечилото може да биде фиксно или да се врти.

### Y лупилки

Кај овие лупилки сечилото е поставено нормално на рачката и според дизајнот потсетуваат на безбедносните бричалки. Повеќето вакви лупилки имаат „окце" покрај сечилото за отстранување на дамки и други недостатоци на компирите.

Галерија
--------

* Од горе надолу, нож за лупење, Y вид лупилка Зена Стар и лупилка Џонас.
* Француска „Економ" права лупилка
* Права лупилка со фиксно сечило, вообичаена во Азија
* Y лупилка со фиксно сечило, вообичаена во Кина
* Лупилки Зена Стар (горе) и Рекс (долу)

Надворешни врски
----------------

|  |  |
| --- | --- |
|  | „Лупилка" на Ризницата ? |
Зградата на библиотеката
**Музејската збирка - Библиотека Искра**, работи во состав на библиотеката "Искра" од Кочани, како посебна организациона единица од 1985 год.

Има мала постојана археолошка и етнолошка поставка која е сместена во средновековната кула во централното градско подрачје. Прибира, обработува, чува и презентира музејски материјал. Организира повремени тематски археолошки и етнолошки изложби и ликовни изложби во кои се ограничува на локални автори.

Главниот акцент при работењето е ставен на:

* Истражувачки работи и набавка на музејски материјал
* Обработка и чување на материјалот
* Презентација и популаризација на музејската дејност
* Образовно-културно дејствување помеѓу младата популација

Наводи
------
Ѕвезда на животот
Зборот **медицинар** е термин за личност која се занимава со медицината. Под ова се подразбира доктор, медицински студент и понекогаш волонтери кои се медицински обучени поединечни учесници во ургентни центри, како што е болничар или итна медицинска помош.

Меѓу лекарите во Велика Британија, терминот "medic" укажува на некој кој го следел „медицинскиот" пат во кариерата на постдипломско стручно оспособување акредитиран од колеџ за лекари, како што е кардиологијата или ендокринологијата, за разлика од хируршкиот дел од специјализацијата акредитирана од колеџ на хирурзи.

Видови
------

Германски воен болничар пружа прва помош на ранет војник за време на Битката за Франција, 1940
Зборот „медицинар" може да се користи и да се однесува и на луѓето во следните улоги:

* Лекар во ургентен центар, лекар (М.Д. или Д.О.) кој има специјализирана постдипломска обука за итна дијагностика и третман
* Медицински воен техничар, војник со специјална воена обука во рамките на медицински корпус на британската армија
* Воен лекар (кај различни народи)
* Морнар кој е обучен за пружање прва помош на припадниците на вооружените сили на САД
* 4N0X1, воздухопловен итен медицински техничар
* 68W, порано 91W и 91A / B, воена специјалност за специјалисти за здравствена заштита на армијата на САД (воен лекар)
**Музика и стихови** (англиски: *Music and Lyrics*) е американски филм од 2007 година, во режија на Марк Лоренс, кој е автор и на сценариото. Главните улоги ги толкуваат: Хју Грант, Хејли Бенет и Дру Баримор.

Содржина
--------

Поп ѕвездата од 1980-тите, Алекс Флечер (го игра Грант), живее удобен живот на Менхетен. Тој е на залезот од кариерата и настапува само на локалните сами и во забавните паркови. Сепак, талентираниот Алекс добива можност да се врати на сцената кога популарната млада поп пејачка Кора Корман (ја игра Бенет) го поканува да напише и да сними дует со неа. Меѓутоа, се појавува еден проблем: тој е добар во компинирање мелодии, но не може да напише текст, а има само една недела да го направи тоа. Тука се појавува Софи Фишер (ја игра Баримор)...

Наводи
------

1. ↑  *Антена*, број 868, 13.2.2015, стр. 14.
Танго
**Музички жанр** (или **музички правец**) — еден вид на музичка категорија, којашто опфаќа повеќе музички звуци од ист тип, коишто може јасно да се разликуваат од некој друг тип на музика.

Уште во периодот на ренесансата луѓето почнале да ја класифицираат музиката во жанрови. Во неговата книга, Даглас М. Грин(Douglass M. Green) пишува како 61. дело на Бетовен и 64. на Менделсон се од истоветен жанр, двете претставуваат виолински концерти, но во различна форма, итн.

Други пак, велат дека жанрови и стилот на музика се сосем различни концепти.

Исто така, понекогаш географското потекло на музиката се користи за дефинирање на музички жанр.

Најчесто жанровите се групираат во следниве групи

* уметничка, популарна, традиционална музика
* регионална и национална музика
* мешана музика

Музички правци
--------------

Овде се наведени дел од музичките правци кои во модерната ера се широко раширени со голем број на под правци.

* Класична музика
* Црковни хорови
* Џез
* Блуз
* Рок
* Фанк
* Метал
* Ска, реге
* Електронска музика
* Хип-хоп, рап
* Поп
Труп пронајден на брегот на градот Сент Огастин на Флорида.
**Луска** (англиски: *Lusca*) е име дадено на морското чудовиште кое се појавува на Карибите. Се мисли дека оваа суштество е гигантски октопод или морско куче.

Видувања
--------

Многу извештаи зборуваат дека оваа суштество се појавува во *Сини дупки* на острвот Андрос на Бахамите. Сент Огастинското чудовиште е суштество кое се појавило на брегот на градот Сент Огастин на Флорида во 1896 година. За него се мисли дека е Луска. На 18 јануари 2011 година на брегот на бахамскиот остров Голема Бахама се појавил труп на животно. Сведоците изјавиле дека личело на џиновски октопод. Тоа наводно било само дел од главата.

Наводи
------

1. ↑  Bahamas Myths and Legends For Kids
2. ↑  Noel, G. 2011. Octopus remains washed ashore Архивирано на 22 јануари 2011 г.. *The Freeport News*, January 19, 2011.
|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

Изработка на оригами
**Оригами** е традиционална јапонска вештина за правење уметнички фигури со виткање на хартија. Зборот оригами, потекнува од *ору* што значи виткање и *гами* што значи хартија. Квадратната хартија вообичаено има површина од 15 cm x 15 cm и постои во разни бои или јапонски дизајни. 

Традиционалното Јапонско оригами се состои од виткање на хартија наречена *уаши*, во различни облици и со сечење и со лепење. За разлика од ова, во денешното оригами обично само се витка.

Историја
--------

Самата хартија била измислена во Кина и стигнала во Јапонија во 7 век. Оттука, оригамито почнало да се прави за време на празници и се збратимило со религиозните церемонии. Оригамито како занимација започнало во периодот Муромачи (1338-1573) кога почнале да се прават кукли и слично. Особено било популаризирано во периодот Едо (1603-1868).

Бои
---

Боите на создадените модели специфираат чувства и односи, како на пр: 

* Црвената - љубов и страст.
* Кафеавата - приземјеност, пријателство и лојалност.
* Зелената - хармонија, рамнотежа и здравје.

Денес
-----

Најтипичната форма - ОризуруНајпопуларизираната форма на оригами во денешно време е *Оризуру* (вид штрк). Некои веруваат дека доколку се направат 1000 *оризуру* и се поврзат заедно, може да се излечи човек од каква било болест (т.е. да се исполни желба). Денес подарок од овој тип може да се најде покрај некои кревети во болниците во Јапонија.

Поврзано
--------

|  |  |
| --- | --- |
| Ризница | „Оригами" на Ризницата ? |

* Модуларно оригами
* Оригами техники
* Кинеско виткање на хартија
* Пепакура
* Ноши
* Хартиено авионче
* Кусудама
* Оригамска архитектура
* Список на оригами сајтови со дијаграми

Извор
-----

* Јошијуки Араисо и Џин Мур, 1994, *Јапонско-англискиот разговорен речник за Јапонија*, Обунша. ISBN 4-01-075023-5
**„Мице"** — поема за деца на македонскиот писател Ванчо Николески.

Сиже
----

Во далечното минато, крај една планинска река си живеел сиромашен стар брачен пар кој немал деца. Старецот и старицата живееле во слога и љубов, но тагувале поради немањето пород. Еден ден, додека старецот сечел тиква, од неа излегло глувче. Старците се пуштиле по него да го отепаат, а тоа им прозборело, молејќи ги за милост. Тие се сожалиле на глувчето и оттогаш го негувале како свое дете, а го нарекле Мице. Старците многу го cакале глувчето, а тоа им помагало во работата. Еднаш, кога старицата отишла на нивата за да му однесе ручек на сопругот, Мице паднал во грнето со грав и се удавил, а по неговата смрт, старците долго време го жалеле.

Изданија
--------

Во 1998 година, поемата била објавена од издавачката куќа „Детска радост", како дел од книгата „Мице, Волшебното самарче". Книгата, со обем од 152 страници и со димензии од 20 сантиметри, била испечатена во НИП „Нова Македонија", РЕ Печатница. Автор на илустрациите, на дизајнот и на ликовно-графичкото уредување е Димче Исаиловски, а лектурата и коректурата ги направила Кате Ноневска. Таа е каталогизирана во НУБ „Св. Климент Охридски", Скопје и ја носи меѓународната ознака ISBN 9989-30-419-Х.

Наводи
------

1. ↑  Ванчо Николески, Мице, *Волшебното самарче*. Скопје: Детска радост, 1998, стр. 7-16.
2. ↑  Ванчо Николески, Мице, *Волшебното самарче*. Скопје: Детска радост, 1998.
**Маја Саздановска** (мажено презиме: Лилчиќ, родена на 13 мај 1983

) — македонска пејачка.

Животопис
---------

Маја на пет години ја снимила првата песна „Глушец ушец" за детската серија „До ре ми".

Ја отпеала најавната песна за Во светот на бајките.

Од 2015 работи во Македонската опера и балет.

Нејзин сопруг бил Сашо Лилчиќ со кого ја има ќерката Срна.

На почетокот од својата кариера има отпеано неколку свои песни, а во меѓувреме била и придружен вокал на голем број македонски пејачи.

Дискографија
------------

* Портфолио на Маја Саздановска на ВБУ Музички Регистар

Наводи
------

1. ↑  Sabit, Lejla (2018-04-05). „Искрено со поп-пејачката Маја Саздановска-Лилчиќ: Ја учам Срна да не се плаши". *Независен Весник*. Посетено на 2020-11-10.
2. ↑  „Muzika.Net.Mk > Изведувачи > Маја Саздановска". *web.archive.org*. 2004-11-29. Архивирано од изворникот на 2004-11-29. Посетено на 2020-10-08.CS1-одржување: бот: непознат статус на изворната URL (link)
Симулација со *θ* = 1.0, *σ* = 3 and **μ** = (0, 0). Првично на позиција (10, 10), честичката се стреми да се движи кон централната локација **μ**.
Симулација во три димензии со *θ* = 1.0, *σ* = 3, **μ** = (0, 0, 0) и првична позиција (10, 10, 10).
Во математиката, **Орнстин-Уленбековиот процес** е стохастички процес со примена во финансиската математика и во физичките науки. Првичната примена му била во физиката, како модел за брзината на масивна Браунова честичка со отпор на движење. Процесот е именуван по Леонард Орнстин и Џорџ Јуџин Уленбек.

Орнстин-Уленбековиот процес е стационарен Гаус-Марковски процес, што значи дека е Гаусов процес, Марковски процес и е привремено хомоген. Всушност, тој е единствениот нетривијален процес кој ги задоволува сите овие три услови и дозволува линеарни трансформации на временските и просторните променливи. Со тек на време, процесот се стреми кон својата просечна функција—таквите процеси се познати како ефект на навраќање кон просекот.

Овој процес може да се разбере како изведен од случајната прошетка во континуирано време, или Винеров процес, во кој својствата на процесот се променети така што прошетката се стреми да се врати кон централна локација. Колку подалеку е процесот од центарот, толку е посилно привлекувањето тој да се врати кон својот просек. Орнстин-Уленбековиот процес исто така може да се разбере и како аналог во континуирано време на AR(1) процесот во дискретно време.

Наводи
------

1. ↑  Doob, J. L. (1942). „The Brownian Movement and Stochastic Equations". *Annals of Mathematics*. **43** (2): 351–369. doi:10.2307/1968873. ISSN 0003-486X.
2. ↑  Ghosh, Arka P.; Qin, Wenjun; Roitershtein, Alexander (2016-01-02). „Discrete-time Ornstein-Uhlenbeck process in a stationary dynamic environment". *Journal of Interdisciplinary Mathematics*. **19** (1): 1–35. doi:10.1080/09720502.2013.857921. ISSN 0972-0502.
**„Мраз"** (српски: *Лед*) — филм на режисерката Јелена Бајиќ Јочиќ од 2012 година. Автор на сценариото е таткото на режисерката, Радош Бајиќ, а главните улоги ги играат: Момчило Оташевиќ, Велимир Бата Живоиновиќ, Нела Михаиловиќ, Олга Одановиќ.

Синопсис
--------

Дејствието на филмот се одвива во 1970-тите. Миливој е селанец кој живее со мајка си, баба си и дедо си. Него сè уште го мачи трагичната смрт на татко му која се случила пред десет години, кога тој бил дете. Прикриената љубов на неговата мајка кон гастарбајтерот Мирослав само го зголемува неговиот немир, а тој е постојано оптоварен со прашањето: како погинал татко му? Во тие превирања, Миливој накратко ужива во убавината на животот, кога во неговиот дом пристига една девојка со слободно однесување. Животот исполнет со неизвесност и со драматика го тера Миливој да го преиспита своето минато и да се обиде да влијае врз натамошниот тек на својот живот.

Наводи
------

1. ↑  РТС, Лед (пристапено на 12.4.2023)
Музеј на уметноста на Сао Паоло
**Музеј на уметноста на Сао Паоло** е музеј во Сао Паоло, наоѓа на *Avenida Paulista* од 1968 година, годината на неговата инаугурација.

Тој е еден од најпознатите и важни музеи во Латинска Америка, музеот е непрофитирачка институциja која е основана во 1947 година, од претприемач Assis Chateaubriand. Во 2009 година, доби околу 679.019 посетители.

Надворешни врски
----------------

* Официјална страница

|  |  |
| --- | --- |
| Ризница | „Музеј на уметноста (Сао Паоло)" на Ризницата ? |

|  |  |
| --- | --- |
| Stub icon | *Оваа статија за музеј е никулец. Можете да помогнете со тоа што ќе ја проширите.** п
* р
* у
 |
Мегалитски гроб, Мане Бра, Бретонија
Клинест гроб од бронзеното доба во областа Бурен во Ирска
**Мегалит** претставува сложенка од двата старогрчки збора - *μέγας* (**мегас**), што значи *голем*, и *λίθος* (**литос**), што значи *камен*. Кога ќе се каже дека нешто е мегалитско, на пример гроб, опсерваторија и слично, се подразбира дека е направено од прилично огромни камења кои се употребени како основа за некаква структура или споменик. Ги има несекаде во светот, некои се сместени долж Средоземјето, концентрирани во Западна Европа, или само во Англија. Сите тие архитектонски праисториски споменици во суштина имаат свои составни елементи:

* Алинјемон
* Долмен
* Кромлех
* Менхир
* Трилит
* Хенџ

Надворешни врски
----------------

* Долмени, менхири и камени кругови во Јужна Франција
* Руски Мегалити - Долменски патеки
* Портал за мегалити и мегалитски мапи

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85083278
* GND: 4169266-4
* BNF: cb119343039 (податоци)
* HDS: 007408
* NDL: 00567277
* BNE: XX528036

 |

 |
**Михајло Николовски** (роден на 28 ноември 1934

 година во Битола - починал на 20 август 1994

 година во Скопје) — македонски композитор. Се категоризира во четвртата генерација македонски повоени композитори.

Животопис
---------

Михајло Николовски е роден на 28 ноември 1934

 година во Битола. Првите допири со музиката ги имал со староградските песни во домашната атмосфера, каде неговиот вујко имал семеен мандолински оркестар. Во февруари 1947 година станал еден од првите ученици на новооснованото нижо музичко училиште во Битола. Вниманието го свртил уште како ученик во Средното музичко училиште во Скопје, кога подучуван и насочуван од професорот Властимир Николовски ги направил своите први творечки чекори. Своето образование го продолжил на Музичката академија во Белград. Таму студирал и дипломирал на Наставно-теоретскиот оддел во 1960 година, а паралелно учел и композиција кај композиторот Милутин Раденковиќ.

По враќањето во Битола го иницирал основањето на Средното музичко училиште, станал негов директор и едновремено ја интензивирал и ја збогатил дејноста на аматерскиот хор „*Стив Наумов*" раководејќи со него и придонесувајќи за радикален позитивен пресврт во неговата концертна активност. Во почетокот на 70-тите години се преселил во Скопје, каде што најнапред работел во Македонската радио-телевизија, а набргу потоа станала професор на Високата музичка школа (денес Факултет за музичка уметност), каде што останал до крајот на својот живот.

Во еден мандат бил и декан на оваа високошколска установа. Творечкото кредо на Михајло Николовски започнал да се формира уште во времето на средношколските години и се манифестира низ неколкуте камерни и хорски композиции настанати во педесеттите години во кои преовладува неороматичарскиот музички израз.

Михајло Николовски е автор на над 120 композиции од кои некои (како што е Сонатата за виолина и пијано) спаѓаат во најуспешните во својот жанр во севкупната македонска музичка литература. Автор е и на повеќе покрупни форми (Концерт за хорна, пијано и оркестар – 1978; Илинден – ораториум за тенор, бас, рецитатор, мешан хор и оркестар – 1980; Македонија – кантата за низок глас, рецитатор, мешан хор и гудачки 96 47 Македонски композитори 97 оркестар – 1984; Концерт за виолина, гудачи и удиралки – 1989), а во дел од нив (во вокално-инструменталното творештво) се инспирира од теми сврзани со македонското историско минато.

За своето творештво Михајло Николовски е добитник на голем број стручни и општествени награди и признанија.

Наводи
------

1. ↑  Ристовски, Блаже, уред. (2009). „*Николовски*". *Македонска енциклопедија*. , книга II (М-Ш). Скопје: МАНУ. стр. 1053. Text "series
" ignored (help)
2. ↑  „Михајло Николовски".. Посетено на 2020-08-25. Надворешна врска во `|publisher=` (help)
Ана Валаер-Костер, Атрибути на музиката, 1770 година
1 инструментариум: 
(лат. Instrumentarium) збирка разни инструменти што се употребуваат при некоја работа или што служат за иста цел.

  

2 инструменталист: 
(лат. instrumentum) 1. свирач на некој инструмент; 2. приврзаник на инструментализмот.

  

3 инструментација: 
(лат. instrumentatio) 1. дотерување на музичка композиција за изведување на повеќе инструменти или во оркестар; 2. дотерување на пијанистичка или на некоја друга композиција за други инструменти; 3. оркестрација; 4. наука за опсегот, карактерот и техничките особини на одделни музички инструменти; 5. употреба, примена на инструменти воопшто.

  

4 инструментална музика: 
музика што се изведува со музички инструменти (за разлика од вокалната музика пеењето).

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85088961
* GND: 4040851-6
* BNF: cb119367821 (податоци)
* NDL: 00562163
* NKC: ph114725
* BNE: XX525993

 |

 |
|  |
| --- |
|  |
| Мајанска цивилизација |
| Маи  **·**  јазици  **·**  општество |
| религија  **·**  мајански богови  **·**  митологија  **·**  човеково жртвување |
| архитектура  **·**  мајански градови  **·**  календар |
| текстил  **·**  трговија |
| музика  **·**  писмо |
| Историја |
| Падот на Маите |
| Мајански владетели |
| Шпанска колонизација на Јукатан |
| * п
* р
* у
 |

**Музиката на Маите** пред доаѓањето на Кристофер Колумбо во Америка била важен дек од културата на Маите и денес сè уште останува мистериозна. Од дрга страна пак, голем дел од археолошките ископувања откривале детали за мајанската музика, за мајанските текстови и песни. Музиката била важен фактор како за обичните граѓани така и за церемонијален обред.

|  |  |
| --- | --- |
| Stub icon | *Оваа статија Маите е никулец. Можете да помогнете со тоа што ќе ја проширите.** п
* р
* у
 |
Карта на Понпеј.
Карта на Оролук.
**Оролук** е атол во сојузната држава Понпеј во Микронезија.

Опис
----

Оролук се протега на површина долга 32 км и со просечна широчина од 20 км. Лагуната зафаќа околу 420 км2. Низ годините поради тајфуни голем број островчиња и песочни насипи во источниот дел на атолот биле потопени. Денес само островот Оролук е останат. Во Оролук има само од 8 до 10 жители. Тие се снабдени со намирници секои 6 месеци.

Општина
-------

Оролук е општината која го опфаќа атолот и гребенот Минто.

Надворешни врски
----------------

* Heinrich Schnee, *Deutsches Kolonial-Lexikon*. Quelle & Meyer, Leipzig 1920, Band II, S. 684 Архивирано на 19 август 2014 г.
* Havarie der Norna (1861)[*мртва врска*]

Координати: 7°26′47″N 155°21′30″E﻿ / ﻿7.44639° СГШ; 155.35833° ИГД﻿ / 7.44639; 155.35833

|  |  |
| --- | --- |
| Stub icon | *Оваа статија СД Микронезија е никулец. Можете да помогнете со тоа што ќе ја проширите.** п
* р
* у
 |
**Музеј „Западна Македонија во НОБ"** — музејско-документарна установа во градот Кичево, која собира материјали поврзани со борбата против османлиската власт во XIX век, Илинденското востание и Народноослободителната борба во Западна Македонија. Музејот е отворен во 1980 година и се наоѓа на самиот плоштад во Кичево. 

Muzej na Zapadna Makedonija-Kicevo.jpgМузејот во Кичево

Историја
--------

Зградата, во која денес се наоѓа музејот, изградена е во 1892 година. Таа имала особено важна улога за време на НОБ, кога во септември 1943 година, била седиште на Главниот штаб на Народноослободителната војска и партизанските одреди на Македонија. Зградата е пренаменета во музеј со постојана изложба и свечено отворена на 11 октомври 1980 година.

Содржини во музејот
-------------------

Постојаната поставка на музејот ја покажува борбата на македонскиот народ за слобода во текот на XIX и XX век, серија на документи кои сочинуваат автентични материјали, предмети, фотографии, цртежи, мапи, знамиња, модели и текстови. Покрај материјалите, изложено е и вистинско оружје кое се користело од страна на востаниците од овие краишта во текот на годините.
Некои ѕидови во музејот биле насликани со фрески со мотиви од Илинденското востание и Народноослободителната борба од овој крај, како и мозаици кои ја претставуваат капитулацијата на фашистичка Италија во 1943 година, падот на фашистичката власт во Бугарија во 1944 година и капитулацијата на нацистичка Германија во 1945 година. 
Приземјето на музејот го сочинува просторијата во која се наоѓа галеријата на народните херои, кои во одреден период за време на НОБ дејствувале или ги посетиле Кичево и околината, а во продолжение се наоѓаат поставки на борбите и востанијата на македонскиот народ до 1941 година. Првиот кат е исполнет со материјали поврзани со НОБ. Помал дел од овој кат е исто така галерија со изложена народна носија карактеристична за овие Кичевскиот регион.

Поврзано
--------

* Зграда на Музејот „Западна Македонија во НОБ"

Наводи
------

1. 1 2 3  Култура во општина Кичево: Музеј на Западна Македонија Архивирано на 22 септември 2013 г. посетено на 11. 10. 2013.
**Ортогонална проекција** – главниот начин на претставување на предметите, деловите, објектите, машините итн. на технички цртежи. Од гледна точка на линеарната алгебра и функционалната анализа, *проекцијата* е линеарно пресликување *P* од векторскиот простор во себе, така што *P*2 = *P*. Таа ја остава сликата непроменета. Иако апстрактна, оваа дефиниција на проекцијата ја формализира идејата за графичка проекција.

Погледи
-------

Кај ортогоналната проекција, сите точки на предметот се проектираат ортогонално (нормално-под прав агол - 90°) на три проекциски рамнини:

* V – вертикална
* H – хоризонтална
* P – профилна

На овој начин се добиваат три слики кои го дефинираат предметот. Овие слики се нарекуваат *погледи*.

На *вертикалата* се проектира *предниот поглед*, на *хоризонталата* – *погледот од дното*, а на *профилот* – *погледот од левата страна*. Трите профилни рамнини се просторниот координатен систем, кој се ротира со одредена оска и се сведе на рамнински. Со ортогоналната проекција, во извесна смисла, просторот се претвора во рамнина. Поради оваа причина, ортогоналната проекција е најсоодветна за цртање на предмети на технички цртежи.

Шест погледи се можни, но во пракса се споменати трите најчесто користени. Како по правило, предметот е застапен во технички цртеж само со доволен број прегледи.

Надворешни врски
----------------

|  |  |
| --- | --- |
| Ризница | „Ортогонални проекции" на Ризницата ? |

* Ортогонална проекција
* Видови проектирања (српски)